30. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ.354.1/6/105388 της 23 Νοεμ./3 Δεκ. 1974 (ΦΕΚ Β΄  1265) Περί ορισμού Νομαρχιακών Επιθεωρητών προς σύνταξιν ειδικής εκθέσεως καταλληλότητος υποψηφίων Επιθεωρητών Δημοτικής Εκπαιδεύσεως. Έχοντες υπ’ όψει τας διατάξεις: 1)Του άρθρ. 29 του Ν.δ. 651/1970. 2)Της περιπτ. γ΄ της παρ. 3 του άρθρ. 2 του υπ’ αριθ. 65/71 Β.Δ./τος, και 3)Του από 15.3.71 Β. Δ/τος περί τοποθετήσεως Νομαρχιακών Επιθεωρητών Δ.Ε. (Φ. 92/1971 τεύχ. Γ΄), αποφασίζομεν: Ορίζομεν ως ακολούθως, του Νομαρχιακούς Επιθεωρητάς Δ/κής Εκπαιδεύσεως οίτινες παραλλήλως προς τα κύρια καθήκοντά των θα γνωμοδοτήσουν επί των συνταχθεισών υπό των οικείων Επιθεωρητών Δ.Ε. εκθέσεων καταλληλότητος των υποψηφίων Επιθεωρητών Δ.Ε. κατά τα εις τας διατάξεις της παρ. 3 του άρθρ. 1 του υπ’ αριθ. 65/1971 Β.Δ/τος διαλαμβανόμενα. α)Δια την Νομαρχιακήν Επιθεώρησιν Δ.Ε. Μαγνησίας τον Νομαρχιακόν Επιθεωρητήν Λαρίσης. β)Δια την Νομαρχιακήν Επιθεώρησιν Τρικάλων τον Νομαρχιακόν Επιθεωρητήν Φθιώτιδος. 